Boer ernstig na terroriste aanval | Die Vryburger
Boer ernstig na terroriste aanval
October 27, 2014 - Nuus - 1 comment
Mnr. Ockie Lombard (48), 'n boer van Lydenburg in die Oos-Transvaal verkeer in 'n ernstige toestand in die Mediclinic van Nelspruit nadat hy deur 'n terroris in die maag geskiet is.
Die aanval is omstreeks middernag op sy plaas uitgevoer deur vier mans wat daarin kon slaag om sy huis in te gaan, waarna hulle hom na buite geneem en geskiet het met 'n .22 geweer.
Sy vrou Jana was vasgebind en is ontvoer nadat die terroriste met 'n klomp gesteelde goedere op die vlug geslaan het.
Sy is 'n ent verder gelos toe hulle sien dat daar 'n ander voertuig aankom.
Mnr. Lombard moes intussen 'n noodoperasie ondergaan nadat hy 'n probleem met sy hart ondervind het. Vrydag was hy steeds onder streng toesig van die medici, en hy verkeer in 'n ernstige, maar stabiele toestand.
Jana verkeer ook in 'n skoktoestand en ontvang behandeling daarvoor.
One thought on "Boer ernstig na terroriste aanval"
DuP du Plessis October 27, 2014 at 9:33 am
Ons dank gaan aan ons Vader in die hemel dat Hy die Lombards se lewens steeds in Sy hande dra, mag Hy hulle ook spoedig met Sy herstel en vertroosting seën.
Mag ons almal hieruit ook die les leer van paraatheid, en in vergelyking met die ander berig uit Leeudoringstad, die waarde van 'n Plaaswag-/Kommandostelsel wat met parate optrede, moontlik so 'n ramp kon verhoed het.